CELEX: 32017R0908
Language: fi
Date: 2017-05-11 00:00:00
Title: Komission täytäntöönpanoasetus (EU) 2017/908, annettu 11 päivänä toukokuuta 2017, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Picodon (SAN))

30.5.2017   
            
            
               FI
            
            
               Euroopan unionin virallinen lehti
            
            
               L 139/23
            
         KOMISSION TÄYTÄNTÖÖNPANOASETUS (EU) 2017/908,
   annettu 11 päivänä toukokuuta 2017,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Picodon (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:
   
               (1)
            
            
               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koskee komission asetuksen (EY) N:o 1107/96 (2), sellaisena kuin se on muutettuna komission asetuksella (EY) N:o 1143/2009 (3), nojalla rekisteröidyn suojatun alkuperänimityksen ”Picodon” eritelmän muutoksen hyväksymistä.
            
         
               (2)
            
            
               Ranskan viranomaiset ilmoittivat komissiolle 11 päivänä maaliskuuta 2016 päivätyllä kirjeellä, että asetuksen (EU) N:o 1151/2012 15 artiklan 4 kohdan mukainen siirtymäkausi, joka päättyy 31 päivänä joulukuuta 2016, oli myönnetty kahdelle Ranskan alueelle sijoittautuneelle toimijalle, jotka täyttävät mainitun artiklan edellytykset suojatusta alkuperänimityksestä ”Picodon”17 päivänä helmikuuta 2016 annetun ja 26 päivänä helmikuuta 2016Ranskan tasavallan virallisessa lehdessä julkaistun asetuksen mukaisesti. Kansallisen vastaväitemenettelyn aikana kyseiset kaksi toimijaa jättivät vastaväitteen, joka koski velvoitetta käyttää raakamaitoa Picodonin valmistuksessa, todeten, etteivät ne pystyneet heti noudattamanaan kyseistä säännöstä ja että ne tarvitsivat aikaa mukauttaakseen tuotantovälineitään. Nämä toimijat, jotka olivat lisäksi laillisesti pitäneet kaupan tuotetta ”Picodon” yhtäjaksoisesti vähintään viiden vuoden ajan ennen hakemuksen esittämistä, täyttävät asetuksen (EU) N:o 1151/2012 15 artiklan 4 kohdan edellytykset. Niille myönnettiin näin ollen siirtymäaika, joka päättyy 31 päivänä joulukuuta 2016. Kyseessä ovat seuraavat toimijat: Fromagerie du Vivarais, Les Pélissons, 07570 Désaignes, ja Eurial, rue Henri Barbusse, 26400 Crest.
            
         
               (3)
            
            
               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (4).
            
         
               (4)
            
            
               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Picodon” (SAN) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Edellä 1 artiklassa myönnettyyn suojaan sovelletaan suojatusta alkuperänimityksestä ”Picodon”17 päivänä helmikuuta 2016 annetun ja 26 päivänä helmikuuta 2016Ranskan tasavallan virallisessa lehdessä asetuksen (EU) N:o 1151/2012 15 artiklan 4 kohdan mukaisesti julkaistun asetuksen mukaista siirtymäkautta, jonka Ranska myönsi mainitun artiklan vaatimukset täyttäville toimijoille.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä toukokuuta 2017.
      
         
            Komission puolesta,
         
         
            puheenjohtajan nimissä
         
         Phil HOGAN
         
            Komission jäsen
         
      
   
   
      (1)  EUVL L 343, 14.12.2012, s. 1.
   
      (2)  Komission asetus (EY) N:o 1107/96, annettu 12 päivänä kesäkuuta 1996, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä (EYVL L 148, 21.6.1996, s. 1).
   
      (3)  Komission asetus (EY) N:o 1143/2009, annettu 26 päivänä marraskuuta 2009, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän merkittävien muutosten hyväksymisestä (Picodon de l'Ardèche tai Picodon de la Drôme (SAN)) (EUVL L 312, 27.11.2009, s. 14).
   
      (4)  EUVL C 25, 25.1.2017, s. 5.